
Riigihanke „Kreenholmi Gümnaasiumi staadioni ja ümbritseva maa-ala rekonstrueerimine” menetluse korraldamiseks nõusoleku andmine“

1. Asjaolud ja menetluse käik

Narva Linnavalitsuse Linnamajandusameti 2018-2019 aastate eelarves on kinnitud kulud „Kreenholmi Gümnaasiumi staadioni ja ümbritseva maa-ala rekonstrueerimine”.

Tööde eesmärgiks on Kreenholmi Gümnaasiumi staadioni ja ümbritseva maa-ala renoveerimine, et luua gümnaasiumi õpilastele ja lähiümbruses elavatele inimestele paremad võimalused sportimiseks ja vaba aja veetmiseks. Tööde käigus on plaanis rekonstrueerida  jalgpalliväljak ja jooksurajad, ehitada võrk- ja korvpalliplatsid, kaugushüppe ja kuulitõukesektor, spordikompleks ja lava.

OÜ Zoroaster tööprojekti alusel saadi objekti ehituskulude eelhinnang. Ehituse maksumus koos inventari ja varustusega on 2 500 000,0 eurot.

2019. a linnaeelarves on ette nähtud staadioni rekonstrueerimiseks 710 000,0  eurot (laenude arvelt). Eelarvestrateegia 2020-2023 eelnõus on 2020. aastaks antud objekti ehitamiseks  ette nähtud 
[bookmark: _GoBack]1 790 000,0 eurot.

Kuna ehitustööde hankelepingu eeldatav maksumus ületab riigihangete siseriiklikku piirimäära, teeb Linnamajandusamet ettepaneku algatada ehitustööde tellimiseks riigihanke avatud hankemenetlus  riigihangete seaduses sätestatud korras (RHS §14 lg3).

2. Õiguslikud alused

2.1. Kohaliku omavalitsuse üksuse finantsjuhtimise seaduse § 28 lg 3 kohaselt valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.
2.2.  KOKS § 22 lg 1 p 8 kohaselt volikogu ainupädevusse kuulub muu hulgas järgmiste küsimuste otsustamine: muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule.

3.	Otsus

3.1.	Anda Narva Linnavalitsusele nõusolek viia läbi riigihange „Kreenholmi Gümnaasiumi staadioni ja ümbritseva maa-ala rekonstrueerimine“ perioodil 2019-2020. 

4.	Rakendussätted
4.1. Narva Linnavolikogu Kantseleil teha käesolev otsus teatavaks Narva Linnavalitsusele.
4.2. Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest 

